ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৪ কোটি ৬৪ লক্ষ ছাড়িয়েছে
দেশে গত ২৪ ঘণ্টায় ৩৭ লক্ষ ৮৬ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.১২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৫ হাজার ৯২০
দেশে সুস্পষ্টভাবে করোনায় আক্রান্তের সংখ্যা ২ লক্ষ ৯২ হাজার ০৯২
সাপ্তাহিক-ভিত্তিতে আক্রান্তের হার ২.৭৬ শতাংশ
নয়াদিল্লি, ১৮ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৩৭ লক্ষ ৮৬ হাজার ৮০৬। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৪ কোটি ৬৪ লক্ষ ৯৯ হাজার ৪৬১।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০০,৩৪১
৯৯,৪৬,৯০০
৩৯,৯৮,৮৮১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৭,১৬৪
১,৭৪,০৫,৪৭১
৫৭,৩৫,৩৪৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৩১,৯৪,৫০৭
১,৯৬,৪১,২৯০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৯৭,৩২,১৬৩
৪৩,২৮,২৩,৩৩৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,১৯,৩৪,৩৬৬
১৭,৭৬,৯৭,২১৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬১,২০,২৬৭
১১,০৭,০৬,২৮৫
৮৭,৫৫,৯২৫
|
|
|
|
প্রিকশন ডোজ
|
|
১,৮৪,৯০,১৫২
|
|
মোট
|
|
|
|
১,৭৪,৬৪,৯৯,৪৬১
দেশে গত ২৪ ঘণ্টায় সুস্থ হয়েছেন ৬৬ হাজার ২৫৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ১৯ লক্ষ ৭৭ হাজার ২৩৮।
জাতীয় স্তরে সুস্থতার হার বর্তমানে ৯৮.১২ শতাংশ।
গত ২৪ ঘণ্টায় নতুন করে আক্রান্ত হয়েছেন ২৫ হাজার ৯২০ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৯২ হাজার ৯২ হয়েছে, যা মোট আক্রান্তের ০.৬৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ৫৪ হাজার ৮৯৩টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৫ কোটি ৬৮ লক্ষ ৫১ হাজার ৭৮৭।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৭৬ শতাংশ। একইভাবে, দৈনিক আক্রান্তের হার দাঁড়িয়েছে ২.০৭ শতাংশ।
(CG/BD/SB
প্রধানমন্ত্রীরদপ্তর
মহিলাদের স্বনিযুক্তির লক্ষ্যে উদ্যোগের প্রশংসা প্রধানমন্ত্রীর
নয়াদিল্লি, ১৬ মে, ২০২৩
প্রধানমন্ত্রী শ্রী নরেন্দ্র মোদী মহিলাদের স্বনিযুক্তির লক্ষ্যে উদ্যোগের প্রশংসা করেছেন।
মহারাষ্ট্রের উপমুখ্যমন্ত্রী শ্রী দেবেন্দ্র ফাড়নবীশ এক ট্যুইট করে জানান, মুম্বাইয়ের ২৭ হাজার মহিলাকে সেলাই মেশিন, চাক্কি, মশলা তৈরির যন্ত্র প্রভৃতি বিএমসি-র প্রকল্পের অধীন স্বনিযুক্তি ক্ষেত্রে মুম্বাইয়ের চুনাভাত্তিতে সোমাইয়া ময়দানে এক অনুষ্ঠানে বিতরণ করার পর তাঁরা রীতিমত স্বশক্তি অর্জন করেছেন।
উপমুখ্যমন্ত্রীর এই ট্যুইটের প্রত্যুত্তরে প্রধানমন্ত্রী ট্যুইট করে বলেন,
“মহিলা স্বশক্তিকরণ প্রসারের লক্ষ্যে প্রশংসনীয় উদ্যোগ।”
PG/AB/NS
(
যুবওক্রীড়াবিষয়কমন্ত্রক
মন্ত্রক সিদ্ধান্ত নিয়েছে খেলো ইন্ডিয়া কর্মসূচিকে ২০২১-২২ থেকে ২০২৫-২৬ পর্যন্ত বাড়ানোর।মন্ত্রক একটি ব্যয় অর্থ কমিটি প্রস্তাব দিয়েছে অর্থ মন্ত্রককে খেলো ইন্ডিয়া কর্মসূচিকে ২০২১-২২ থেকে২০২৫-২৬ পর্যন্ত বাড়ানোর জন্য
নয়া দিল্লী, ২২ মার্চ, ২০২১
অর্থ মন্ত্রককে দেওয়া প্রস্তাবে এর জন্য ব্যয় ধরা হয়েছে ৮৭৫০ কোটি টাকা। খেলো ইন্ডিয়া কর্মসূচির অধীনে ২০২১-২২ বর্ষের জন্য বাজেট প্রস্তাবে ৬৫৭.৭১কোটি টাকা বরাদ্দ করা হয়েছে।
রাজ্যসভায় আজ এক লিখিত জবাবে এই তথ্য জানান যুব বিষয়ক ও ক্রীড়া প্রতিমন্ত্রী শ্রী কিরেন রিজিজু।
প্রধানমন্ত্রীরদপ্তর
প্রধানমন্ত্রী উত্তরপ্রদেশের বিনিয়োগ বৃদ্ধি এবং সহজে ব্যবসার উদ্যোগের প্রশংসা করেছেন
নতুন দিল্লি, ০২ জুলাই, ২০২১
প্রধানমন্ত্রী শ্রী নরেন্দ্র মোদী বিগত চার বছর ধরে উত্তরপ্রদেশের বিনিয়োগ বৃদ্ধি এবং সহজে ব্যবসার উদ্যোগের প্রশংসা করেছেন। উত্তরপ্রদেশের মুখ্যমন্ত্রী যোগী আদিত্যনাথের কার্যালয় থেকে দেওয়া টুইটের বিষয়ে মন্তব্য করে প্রধানমন্ত্রী এক টুইট বার্তায় জানিয়েছেন যে, গ্রামাঞ্চল এবং ছোট শহরগুলিতেও এই সাফল্যের প্রভাব পড়েছে।
CG/ SB
(Visitor Counter : 173
অর্থমন্ত্রক
বিপর্যয় মোকাবিলা ব্যবস্থাপনার জন্য রাজ্যগুলিকে ৭৫৩২ কোটি টাকা দেওয়া হয়েছে
নয়াদিল্লি, ১২ জুলাই, ২০২৩
কেন্দ্রীয় অর্থমন্ত্রকের ব্যয় সংক্রান্ত দপ্তর রাজ্য বিপর্যয় মোকাবিলা তহবিলের জন্য ২২টি রাজ্যকে ৭৫৩২ কোটি টাকা দিয়েছে। কেন্দ্রীয় স্বরাষ্ট্র মন্ত্রকের সুপারিশক্রমে এই অর্থ দেওয়া হয়েছে। এর মধ্যে ত্রিপুরা ৩০ কোটি ২৪ লক্ষ টাকা এবং আসাম ৩৪০ কোটি ৪০ লক্ষ টাকা পেয়েছে।
দেশজুড়ে প্রবল বৃষ্টিপাতের প্রেক্ষিতে রাজ্যগুলিকে দ্রুত অর্থ প্রদানের জন্য কেন্দ্র সিদ্ধান্ত নিয়েছে। এর ফলে গত আর্থিক বছরে এই তহবিলের প্রদেয় অর্থ খরচ সংক্রান্ত ইউটিলাইজেশন সার্টিফিকেটের নিয়ম শিথিল করা হয়েছে। ২০০৫ সালের বিপর্যয় ব্যবস্থাপনা আইন অনুযায়ী রাজ্য বিপর্যয় ব্যবস্থাপনা তহবিল গড়ে তোলা হয়। কেন্দ্র এই তহবিলে ৭৫ শতাংশ অর্থ দিয়ে থাকে। তবে উত্তর পূর্বাঞ্চল এবং হিমালয় সংলগ্ন রাজ্যগুলির জন্য ৯০ শতাংশ অর্থ কেন্দ্রীয় সরকার প্রদান করে।
প্রতি বছর দুটি কিস্তিতে এই টাকা দেওয়া হয়। এক্ষেত্রে অর্থ কমিশনের সুপারিশ বিবেচনা করা হয়। রাজ্য বিপর্যয়ের মোকাবিলা তহবিলের অর্থ ঘূর্ণীঝড়, খরা, ভূমিকম্প, বন্যা, শিলা বৃষ্টি, ভূমিধ্বস, মেঘ ভাঙা বৃষ্টি সহ বিভিন্ন প্রাকৃতিক বিপর্যয়ের পর পরিস্থিতি স্বাভাবিক করতে ব্যয় করা হয়। ২০২১-২২ থেকে ২০২৫-২৬ অর্থবর্ষ পর্যন্ত রাজ্য বিপর্যয় মোকাবিলা তহবিলের জন্য পঞ্চদশ অর্থ কমিশন ১ লক্ষ ২৮ হাজার ১২২ কোটি ৪০ লক্ষ টাকা বরাদ্দ করার সুপারিশ করেছে। এর মধ্যে কেন্দ্রীয় সরকার দেবে ৯৮ হাজার ৮০ কোটি ৮০ লক্ষ টাকা। এ পর্যন্ত কেন্দ্র এই খাতে রাজ্যগুলিকে ৪২ হাজার ৩৬৬ কোটি টাকা দিয়েছে।
(CG/CB/NS…. 12.07.23... 235
রাষ্ট্রপতিরসচিবালয়
গঙ্গা সংরক্ষণ ও সে বিষয়ে উৎসাহদান, পরিবেশ এবং সংস্কৃতি আমাদের দেশের উন্নয়নের ভিত্তি : রাষ্ট্রপতি কোবিন্দ
নতুন দিল্লি, ১৫ মার্চ, ২০২১
“গাঙ্গা, পরিবেশ ও সংস্কৃতি” সংরক্ষণ এবং সে বিষয়ে উৎসাহদান দেশের উন্নয়নের ভিত্তি বলে জানিয়েছেন রাষ্ট্রপতি শ্রী রামনাথ কোবিন্দ। বারাণসীতে আজ দৈনিক জাগরণ আয়োজিত গঙ্গা, পরিবেশ ও সংস্কৃতি বিষয়ক জাগরণ ফোরামের এক অনুষ্ঠানের উদ্বোধনী ভাষণে একথা জানান তিনি। রাষ্ট্রপতি বলেন, এই ধরণের সমস্যাগুলি নিয়ে শুধুমাত্র আলোচনা করাই যথেষ্ট নয়, এর সমাধানে মানুষের অংশগ্রহণ সুনিশ্চিত করতে হবে। তবেই মানবজাতির পথ সুগম হবে বলে উল্লেখ করেন তিনি।
রাষ্ট্রপতি বলেন, গঙ্গার পবিত্রতা আমাদের জীবনে সর্বাগ্রে। এটি শিখিয়েছে যে আমাদের মন, কথাবলা এবং আচার-আচরণ গঙ্গার মতোই শুদ্ধ হওয়া উচিত। তিনি বলেন, গঙ্গার পরিচ্ছন্নতা আমাদের খাঁটি হৃদয় নিয়ে বেঁচে থাকতে শিখিয়েছে। এটি অনন্তকাল জীবনের ধারাবাহিকতার বার্তা বহন করে নিয়ে চলে।
শ্রী কোবিন্দ জানান, গঙ্গাকে ঠিক নদী হিসেবে বিবেচনা করা যথার্থ হবে না। এটি ভারতীয় সংস্কৃতির জীবনধারা এবং আধ্যাত্মিকতা ও বিশ্বাসের বাহক। আমাদের দেশে একটি বিশ্বাস রয়েছে যে ভারতের সমস্ত নদী গঙ্গায় গিয়ে মিশেছে। তাই অনেক ভক্তই ভারত থেকে গঙ্গা জল নিয়ে বিদেশের নদীতে মেশান। যার ফলে সেই নদীগুলি তাদের বিশ্বাসের সঙ্গে যুক্ত করেছে। তিনি বলেন, গঙ্গা বিশ্বের প্রতিটি কোনে ভারতীয়দের মাতৃভূমি এবং দেশের সংস্কৃতি ও ঐতিহ্যের সঙ্গে সংযুক্ত করেছে। তাই গঙ্গা ভারতীয়দের পরিচয়।
রাষ্ট্রপতি বলেন, আমাদের দেশের পরিবেশ ও সংস্কৃতির সুরক্ষা এবং সে বিষয়ে উৎসাহদান তখনই ঘটবে যখন গঙ্গাকে নিরবিচ্ছিন্নভাবে পরিচ্ছন্ন রাখা সম্ভবপর হবে। ১১টি রাজ্যের মধ্যে দিয়ে গঙ্গা এবং তার উপনদীগুলি প্রবাহিত হয়েছে। অনুমান করা যেতে পারে সেই সব অঞ্চলে দেশের মোট জনসংখ্যা ৪৩ শতাংশ মানুষ বসবাস করেন। সুতরাং, গঙ্গা নদীর অববাহিকায় জল সংরক্ষণ এবং ওই অঞ্চলে বন্যা ও ভূমিক্ষয় হ্রাস করা সর্বাধিক গুরুত্বপূর্ণ বিষয়। এই উদ্দেশ্যগুলির সঙ্গে গঙ্গা পরিচ্ছন্নতার লক্ষ্য এবং পরিবেশ সুরক্ষাও জরিত।
শ্রী কোবিন্দ আরও জানান, গঙ্গা ও পরিবেশ রক্ষার লক্ষ্যে ২০১৫ সালে ‘নমামি গঙ্গে’ নামে একটি সুসংহত ‘গঙ্গা সংরক্ষণ মিশন’ চালু করা হয়। তিনি জানান, প্রধানমন্ত্রী শ্রী নরেন্দ্র মোদী গঙ্গার পরিচ্ছন্নতা রক্ষা এবং কাশীর উন্নতিসাধনে উদ্যোগ নিয়েছেন। তিনি উল্লেখ করেন যে, বেনারসের ঘাটগুলি এখন যথেষ্টই পরিষ্কার পরিচ্ছন্ন। গঙ্গার ঘাট এবং বেনারস শহরকে পরিষ্কার পরিচ্ছন্ন করে তোলার ওপর জোর দেওয়া কেবলমাত্র পরিবেশ সুরক্ষাকেই নয়, বরং বেনারস ভ্রমণকে পর্যটকদের কাছে আরও বেশি আকর্ষণীয় করে তুলেছে বলে রাষ্ট্রপতি জানান।
শ্রী কোবিন্দ বলেন, গঙ্গাকে পরিষ্কার রাখা, পরিবেশ রক্ষা করা এবং দেশের সংস্কৃতি ঐতিহ্যকে সমৃদ্ধ করা কেবল মাত্র সরকারের দায়িত্ব নয়, প্রত্যেক নাগরিকের সামাজিক কর্তব্য। এই চিন্তাভাবনাকে দেশব্যাপী ছড়িয়ে দিতে হবে। বিগত কয়েক বছর ধরে এই বিষয়ে মানুষের মধ্যে সচেতনতা বৃদ্ধি পেয়েছে বলেও উল্লেখ করেন তিনি। বিভিন্ন সংগঠন এবং একাধিক ক্ষেত্রের সঙ্গে যুক্ত মানুষ, বিশেষত সংবাদ মাধ্যম ও গঙ্গা তীরবর্তী গ্রামবাসীরা গঙ্গার পরিচ্ছন্নতার জন্য প্রশংসনীয় আবদান রেখেছে।
রাষ্ট্রপতি বলেন, এই ফোরামের মাধ্যমে সামাজিক উদ্বেগের বিষয়গুলি নিয়ে আলোচনা এবং দায়িত্ব সম্পর্কে সচেতন করে তোলার জন্য দৈনিক জাগরণ গোষ্ঠীর প্রচেষ্টা অত্যন্ত প্রশংসনীয়। তিনি দৃঢ় প্রত্যয় ব্যক্ত করে বলেন, এই ফোরামের আলোচনার ফলে গঙ্গা, পরিবেশ ও সংস্কৃতির আন্তঃসম্পর্ক সম্পর্কে সচেতনতা বৃদ্ধি পাবে। শ্রী কোবিন্দ জানান, ধারাবাহিক এই ধরণের আলোচনার ফলে গঙ্গা নদীকে আরও বেশি পরিষ্কার পরিচ্ছন্ন করে তোলা সম্ভবপর হবে এবং দেশের সংস্কৃতি আরও বেশি সমৃদ্ধ হবে।
নারীওশিশুবিকাশমন্ত্রক
শিশুদের বিরুদ্ধে অপরাধ
নয়াদিল্লি, ০৫ ডিসেম্বর, ২০১৯
শিশুদের বিরুদ্ধে অপরাধ প্রবণতা রুখতে একাধিক উদ্যোগ নিয়েছে কেন্দ্রীয় সরকার। শিশুদের অধিকার, নিরাপত্তা, ন্যায়বিচার প্রদান এবং যৌন হেনস্হার হাত থেকে রক্ষা করার জন্য ‘প্রোটেকশন অফ চাইল্ড রাইট অ্যাক্ট  ২০০৫’, ‘প্রোটেকশন অফ চিলড্রেন ফ্রম সেক্সুয়াল অফেনসেস  অ্যাক্ট ২০১২’ এবং ‘দ্যা জুভেনাইল জাস্টিস  অ্যাক্ট ২০১৫’-এর মতো আইন চালু করেছে সরকার।
আইনশৃঙ্খলা রক্ষা এবং পুলিশি ব্যবস্হা রাজ্যের বিষয়। প্রত্যেক নাগরিক সহ শিশুদের নিরাপত্তা সুনিশ্চিত করা সংশ্লিষ্ট রাজ্য সরকারেরই দায়িত্ব। ন্যাশনাল ক্রাইম রেকর্ড ব্যুরোর তথ্য অনুযায়ী ২০১৪ সালের পর থেকে দেশে শিশুদের বিরুদ্ধে অপরাধ প্রবণতা রুখতে মামলা নথিভুক্তের সংখ্যা ক্রমশই বেড়েছে। ২০১৪ সালে যেখানে মামলার সংখ্যা ছিল ৮৯ হাজার ৪২৩, তা ২০১৭ সালে বেড়ে হয় ১ লক্ষ ২৯ হাজার ৩২। এরমধ্যে পশ্চিমবঙ্গে ২০১৭ সালে শিশুদের বিরুদ্ধে অপরাধ প্রবণতা রুখতে মামলার সংখ্যা দাঁড়ায় ৬ হাজার ৫৫১।
রাজ্যসভায় এক লিখিত উত্তরে এই তথ্য দিয়েছেন কেন্দ্রীয় নারী ও শিশুকল্যাণ মন্ত্রী শ্রীমতি স্মৃতি যুবিন ইরানী।
CG/SS/NS
(Visitor Counter : 42
প্রধানমন্ত্রীরদপ্তর
দিল্লির ঐতিহাসিক লালকেল্লার প্রাকার থেকে ৭৭তম স্বাধীনতা দিবস উপলক্ষে জাতির উদ্দেশে ভাষণ দেওয়ার সময় প্রধানমন্ত্রী শ্রী নরেন্দ্র মোদী বলেছেন, সরকার সীমান্তবর্তী অঞ্চলে প্রাণোচ্ছ্বল গ্রাম কর্মসূচীর সূচনা করেছে
অতীতে সীমান্তবর্তী গ্রামগুলিকে দেশের শেষ গ্রাম বলে বিবেচনা করা হত, কিন্তু এখন চিন্তাধারা বদলেছে, এই গ্রামগুলিকে সীমান্তের প্রথম গ্রাম বলে বিবেচনা করা হচ্ছে
সীমান্তবর্তী অঞ্চলের প্রায় ৬০০টি গ্রামের প্রধানরা স্বাধীনতা দিবসের এই অনুষ্ঠান প্রত্যক্ষ করার জন্য বিশেষ অতিথি হিসেবে আমন্ত্রিত হয়েছেন; বিশেষ অতিথিরা এই প্রথম নতুন অধ্যবসায় ও শক্তি নিয়ে এত দূর থেকে এসেছেন
নয়াদিল্লি, ১৫ আগস্ট ২০২৩
প্রধানমন্ত্রী শ্রী নরেন্দ্র মোদী দিল্লির ঐতিহাসিক লালকেল্লার প্রাকার থেকে ৭৭তম স্বাধীনতা দিবসে জাতির উদ্দেশে ভাষণ দিয়েছেন। তাঁর ভাষণে প্রধানমন্ত্রী বলেন, সরকার সীমান্তবর্তী অঞ্চলে ‘প্রাণোচ্ছ্বল গ্রাম’ প্রকল্পের সূচনা করেছে। অতীতে সীমান্তবর্তী গ্রামগুলিকে দেশের শেষ গ্রাম বলে বিবেচনা করা হত, কিন্তু এখন চিন্তাধারা বদলেছে, এই গ্রামগুলিকে সীমান্তের প্রথম গ্রাম বলে বিবেচনা করা হচ্ছে। যখন পূর্ব দিগন্তে সূর্যের উদয় হয়, তখন সূর্যের প্রথম রশ্মি সীমান্তে একটি গ্রামকে স্পর্শ করে। একইভাবে সীমান্তের অন্য প্রান্তের একটি গ্রাম সূর্যের শেষ রশ্মিটির সুবিধা উপভোগ করে।
সীমান্তবর্তী অঞ্চলের প্রায় ৬০০টি গ্রামের প্রধানরা স্বাধীনতা দিবসের এই অনুষ্ঠান প্রত্যক্ষ করার জন্য বিশেষ অতিথি হিসেবে আমন্ত্রিত হওয়ায় প্রধানমন্ত্রী সন্তোষ প্রকাশ করেন। তিনি বলেন, বিশেষ অতিথিরা এই প্রথম নতুন অধ্যবসায় ও শক্তি নিয়ে এত দূর থেকে এসেছেন।
AC/CB/DM
(
শ্রমওকর্মসংস্থানমন্ত্রক
নিরাপত্তা, সামাজিক সুরক্ষা এবং কল্যাণ সুনিশ্চিত করতে শ্রম নিয়মাবলী
নয়াদিল্লি, ৯ ডিসেম্বর, ২০১৯
দ্বিতীয় শ্রম সংক্রান্ত জাতীয় কমিশনের সুপারিশগুলির সপক্ষে মন্ত্রক চারটি শ্রম নিয়মাবলীর খসড়া তৈরিতে ব্যবস্থা নিয়েছে। সেগুলি হল, পারিশ্রমিক, শিল্প সম্পর্ক বিষয়ক নিয়মাবলী, পেশাগত সুরক্ষা সম্পর্কিত নিয়মাবলী, স্বাস্থ্য ও কাজকর্ম করার শর্ত ও সামাজিক সুরক্ষা বিষয়ক নিয়মাবলী। চলতি বছরের ২৩ জুলাই পেশাগত নিরাপত্তা, স্বাস্থ্য এবং কাজের শর্তাবলী সংক্রান্ত নিয়মাবলী, ২০১৯ লোকসভায় পেশ করা হয়েছিল। এর পাশাপাশি, ২৮ নভেম্বর ‘দ্য ইন্ডাস্ট্রিয়াল রিলেশন কোড, ২০১৯’ পেশ করা হয় এবং পরবর্তীতে পরীক্ষার জন্য সংসদীয় স্থায়ী কমিটিতে উল্লেখিত হয়। গত ২৮ নভেম্বর শিল্প সম্পর্ক বিষয়ক নিয়মাবলীটি লোকসভায় পেশ করা হয়। একইসঙ্গে, শ্রমিকদের সামাজিক নিরাপত্তা সুনিশ্চিত সংক্রান্ত বিলে কেন্দ্রীয় মন্ত্রিসভা অনুমোদন দেয়। খুব শীঘ্রই সংসদে বিলটি পেশ করা হবে।
‘আয়ুষ্মান ভারত-প্রধানমন্ত্রী জন-আরোগ্য যোজনা’র আওতায় সামাজিক ও অর্থনৈতিকভাবে পিছিয়ে পড়া মানুষের জন্য পরিবারপিছু ৫ লক্ষ টাকা করে চিকিৎসার সুবিধা প্রদান উদ্যোগ নেওয়া হয়েছে।
লোকসভায় এক প্রশ্নের লিখিত জবাবে এ কথা জানিয়েছেন কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার।
SSS/SS/DM
(Visitor Counter : 79
মানবসম্পদবিকাশমন্ত্রক
বিদ্যালয় পড়ুয়াদের সঙ্গে প্রধানমন্ত্রীর তৃতীয় পর্যায়ে মতবিনিময়মূলক ‘পরীক্ষা পে চর্চা ২০২০’ অনুষ্ঠানের জন্য ছোট প্রবন্ধ রচনা প্রতিযোগিতার সূচনা
নয়াদিল্লি, ০৫ ডিসেম্বর,২০১৯
কেন্দ্রীয় মানবসম্পদ উন্নয়ন মন্ত্রক MyGov পোর্টালের সহযোগিতায় বিদ্যালয় পড়ুয়াদের সঙ্গে প্রধানমন্ত্রীর তৃতীয় পর্যায়ে মতবিনিময়মূলক ‘পরীক্ষা পে চর্চা ২০২০’ অনুষ্ঠানের জন্য ছোট প্রবন্ধ রচনা প্রতিযোগিতার আয়োজন করেছে। বিদ্যালয় পড়ুয়াদের সঙ্গে প্রধানমন্ত্রীর এই মতবিনিময়মূলক অনুষ্ঠান আগামী মাসের তৃতীয় সপ্তাহে আয়োজন করা হয়েছে। প্রতিযোগিতায় অংশগ্রহণের জন্য প্রবন্ধ লিখে পাঠাতে হবে অনলাইনের মাধ্যমে। গত দোসরা ডিসেম্বর থেকে অনলাইনে নিবন্ধ পাঠানোর প্রক্রিয়া শুরু হয়েছে। এই প্রতিযোগিতায় নবম থেকে দ্বাদশ শ্রেণীর ছাত্রছাত্রীরা অংশগ্রহণ করতে পারবেন। যে সমস্ত ছাত্রছাত্রীর নিবন্ধ সেরা বলে বিবেচিত হবে, তাদেরকে আগামী মাসের ‘পরীক্ষা পে চর্চা ২০২০’ অনুষ্ঠানে অংশগ্রহণের জন্য আমন্ত্রণ জানানো হবে। উল্লেখ করা যেতে পারে, প্রথমবার ‘পরীক্ষা পে চর্চা’ অনুষ্ঠান নতুন দিল্লির তালকাটোরা স্টেডিয়ামে ২০১৮ সালের ১৬ই ফেব্রুয়ারি এবং দ্বিতীয়বার এ বছরের গোড়ায় গত ২৯শে জানুয়ারি ঐ একই স্টেডিয়ামে এই অনুষ্ঠানের আয়োজন করা হয়। গত দু’বারের মতো এবারের ‘পরীক্ষা পে চর্চা’অনুষ্ঠান ‘টাউন হল’ পদ্ধতিতে আয়োজন করা হচ্ছে। এবারের অনুষ্ঠানে প্রায় ২ হাজার ছাত্রছাত্রী অংশগ্রহণ করবে বলে আশা করা হচ্ছে।
উক্ত প্রতিযোগিতায় অংশগ্রহণের জন্য www.mygov.in ওয়েবসাইটের মাধ্যমে নিম্নলিখিত বিষয়গুলির ওপর ভিত্তি করে লেখা ছোট নিবন্ধ পাঠানো যাবে। এই বিষয়গুলি হ’ল –কৃতজ্ঞতা মহান, তোমার ভবিষ্যৎ তোমার প্রত্যাশার ওপর নির্ভরশীল, পরীক্ষা সম্বন্ধে আত্মোপলব্ধি, লাভের ক্ষেত্রে ভারসাম্য বজায় রাখা প্রভৃতি। উল্লেখ করা যেতে পারে, গত বছর দূরদর্শন ও রেডিও-র বিভিন্ন চ্যানেলের মাধ্যমে সারা দেশের প্রায় ৮ কোটি ৫০ লক্ষ ছাত্রছাত্রী এই অনুষ্ঠান প্রত্যক্ষ করেছিলেন।‘পরীক্ষা পে চর্চা ২০২০’ প্রতিযোগিতায় অংশগ্রহণের জন্য http://innovate.mygov.in/ppc-2020 - এই লিঙ্কে ক্লিক করুন।
CG/BD/SB
(Visitor Counter : 88
সারওরসায়নমন্ত্রক
২০২১-২২ অর্থবর্ষে ফসফোটিক এবং পটাশিক  সারের জন্য পরিপোষক ভিত্তিক ভর্তুকির হার অনুমোদন কেন্দ্রীয় মন্ত্রিসভার
নয়াদিল্লী, ১৬ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে ২০২১-২২ অর্থবর্ষে ফসফোটিক এবং পটাশিক  সারের জন্য পরিপোষক ভিত্তিক ভর্তুকির  হার অনুমোদন করা হয়েছে। এনবিএস-এর অনুমোদিত হার নিয়ে যেদিন বিজ্ঞপ্তি জারি হবে সেদিন থেকেই তা কার্যকর হবে। বিভিন্ন সারের ক্ষেত্রে প্রতি কেজি হিসেবে ভর্তুকির পরিমাণ হল :
নাইট্রোজেনের জন্য ১৮.৭৮৯ টাকা, ফসফরাসের জন্য ৪৫.৩২৩ টাকা, পটাসের জন্য ১০.১১৬ টাকা এবং সালফারের জন্য ২.৩৭৪ টাকা।
কেন্দ্র ইউরিয়া এবং ২২ রকমের পি অ্যান্ড কে সার কৃষকদের কাছে ভর্তুকি মূল্যে সরবরাহ করে। ২০১০ সালের পয়লা এপ্রিল থেকে এনবিএস যোজনায় পি অ্যান্ড কে সারের ভর্তুকি নির্ধারিত হয়। কৃষক বান্ধব নীতি অনুযায়ী সরকার কৃষকদের কাছে স্বল্প মূল্যে পি অ্যান্ড কে সার সরবরাহ করে। সার কোম্পানীগুলি এই ভর্তুকি পেয়ে থাকে যাতে কৃষকদের স্বল্প মূল্যে সার সরবরাহ করা যায়।
বিগত কয়েক মাস ধরে ডিএপি এবং অন্যান্য পি অ্যান্ড কে সারের কাঁচামালের আন্তর্জাতিক মূল্য যথেষ্ট বৃদ্ধি পেয়েছে। আন্তর্জাতিক বাজারে তাই ডিএপি-র দাম বেড়েছে। এসব সত্ত্বেও প্রথমদিকে ভারতে ডিএপি-র দাম বেশি বাড়ানো হয়নি। তবে কিছু কিছু সংস্থা এই অর্থবর্ষের শুরুতে ডিএপি-র দাম বাড়িয়েছে। সরকার কৃষকদের কথা বিবেচনা করে ডিএপি সহ পি অ্যান্ড কে সারের বর্দ্ধিত মূল্যের বোঝা যাতে কৃষকদের ওপর না পরে তার জন্য প্রয়োজনীয় পদক্ষেপ নিয়েছে। প্রথম পদক্ষেপ হিসেবে সব সার উৎপাদক সংস্থাগুলিকে বলা হয়েছে কৃষকরা যাতে যথাযথ সার পান তা নিশ্চিত করতে হবে। সরকার এই পরিস্থিতির দিকে নজর রেখে চলেছে।
ডিএপি-র মূল্য প্রসঙ্গে সরকার সার কোম্পানীগুলিকে তাদের মজুত থাকা ডিএপি পুরনো হারে বিক্রির নির্দেশ দিয়েছে। এছাড়াও কৃষক সহ দেশের নাগরিকরা কোভিড মহামারীর দ্বিতীয় ঢেউয়ে সমস্যার মধ্যে থাকায় সরকার বিভিন্ন প্যাকেজ ঘোষণা করেছে। ডিএপি-র দাম ভারতে বেড়ে যাওয়ায় কৃষকদের মধ্যে যে সমস্যা তৈরি হয়েছে সেটি দূর করতে কেন্দ্র এনবিএস প্রকল্পে ভর্তুকির পরিমাণ বাড়িয়েছে। এর ফলে বর্তমান খরিফ মরশুমে গত বছরের মতোই পি অ্যান্ড কে সার সহ ডিএপি-র সর্বোচ্চ খুচরো মূল্য একই থাকবে। কৃষকদের দূর্দশা লাঘব করতে কোভিড-১৯ প্যাকেজে এককালীন এই ব্যবস্থা গ্রহণ করা হয়েছে। কেন্দ্র পরিস্থিতির দিকে নজর রেখে চলেছে এবং সেইমতো ভর্তুকির হার নির্ধারণ করছে। অতিরিক্ত এই ভর্তুকির ফলে সরকারি কোষাগার থেকে ১৪,৭৭৫ কোটি টাকা বাড়তি খরচ হবে।
CG/CB/NS
(Visitor Counter : 133
প্রতিরক্ষামন্ত্রক
ভারতীয় উপকূল রক্ষী বাহিনী মাছ ধরার নৌকা থেকে আট জনকে উদ্ধার করল
কলকাতা, ০৮ জুলাই, ২০১৯
ভারতীয় উপকূল রক্ষী বাহিনী গত শনিবার মাঝ সমুদ্রে আটকে পড়া একটি মাছ ধরার নৌকা থেকে ৮ জন মৎস্যজীবীকে উদ্ধার করেছে। উল্লেখ করা যেতে পারে, গত ২১শে জুন মাছ ধরার নৌকা ইয়োহানা দেভুদু মাঝ সমুদ্রে পাড়ি দেয়। ২৬শে জুন এই নৌকাটির সঙ্গে নৌকার মালিকের যোগাযোগ বিচ্ছিন্ন হয়ে যায়। এরপর, নিখোঁজ নৌকাটির হদিশ পেতে ভারতীয় উপকূল রক্ষী বাহিনীর সঙ্গে গত ৫ই জুলাই যোগাযোগ করা হয়। বাহিনীর জলযান সরোজিনী নাইডু নিখোঁজ মাঝ ধরার নৌকাটির উদ্দেশ্যে তল্লাশি শুরু করে। তল্লাশির কাজে বাহিনীর দ্রোণ ব্যবহার করা হয়। ৬ই জুলাই নিখোঁজ নৌকাটির হদিশ পাওয়া যায় এবং নৌকাটির চালকের সঙ্গে যোগাযোগ স্থাপন সম্ভব হয়। মাঝ সমুদ্রে আটকে পড়া নৌকাটির প্রত্যেককে খাবার ও পানীয় জল সহ ওষুধ দেওয়া হয়। সমুদ্রে দুর্যোগপূর্ণ আবহাওয়া সত্ত্বেও বাহিনীর জলযান গত ৬ই জুলাই মাঝ সমুদ্রে আটকে পড়া নৌকাটির ৮ জনকে উদ্ধার করে। পরদিন ৭ই জুলাই পারাদ্বীপ বন্দরে নৌকাটিকে ফিরিয়ে নিয়ে যায়। বন্দরে পৌঁছনোর পর আটকে পড়া নৌকাটির সকলেরই স্বাস্থ্য পরীক্ষা করে দেখা হয় এবং পরীক্ষা শেষে জানানো হয় তাঁরা প্রত্যেকেই সুস্থ রয়েছেন।
CG/BD/SB
(Visitor Counter : 68
প্রধানমন্ত্রীরদপ্তর
এশিয়ান গেমস-এ মহিলাদের ২৫এম পিস্তল শ্যুটিং-এ রৌপ্য পদক জয়ী এষা সিং-এর সাফল্যে আনন্দিত প্রধানমন্ত্রী
নয়াদিল্লি, ২৭ সেপ্টেম্বর, ২০২৩
এশিয়ান গেমস-এ মহিলাদের ২৫এম পিস্তল শ্যুটিং-এ রৌপ্য পদক জয়ী এষা সিং-এর বিশেষ প্রশংসা করলেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় প্রধানমন্ত্রী বলেছেন :
“এষা সিং দারুণভাবে রুপোর পদক জিতে নিয়েছেন।
মহিলাদের ২৫এম পিস্তল শ্যুটিং-এ রৌপ্য পদক জয়ী এষা সিং-এর জন্য আমরা গর্বিত। তাঁর অবিশ্বাস্য মেধাশক্তি, কঠোর শ্রম ও নিষ্ঠা আমাদের হৃদয়ে গর্বের সঞ্চার করেছে।
তাঁর ভবিষ্যৎ প্রচেষ্টা ও সাফল্যের জন্য শুভকামনা জানাই।”
PG/SKD/DM
(
প্রধানমন্ত্রীরদপ্তর
রাজকোটের হাসপাতালে অগ্নিকান্ডে প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ২৭শে নভেম্বর, ২০২০
প্রধানমন্ত্রী শ্রী নরেন্দ্র মোদী রাজকোটে একটি হাসপাতালে অগ্নিকান্ডে প্রাণহানির ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ রাজকোটে একটি হাসপাতালে অগ্নিকান্ডে প্রাণহানীর খবরে আমি গভীর মর্মাহত। এই দুর্ভাগ্যজনক ঘটনায় যারা তাঁদের প্রিয় মানুষদের হারালেন, তাঁদের সমবেদনা জানাই। আহতদের দ্রুত আরোগ্য কামনা করি। ক্ষতিগ্রস্থদের সবরকমের সাহায্যের জন্য প্রশাসন উদ্যোগী হয়েছে”।
রাষ্ট্রপতিরসচিবালয়
আইআইটি, এনআইটি এবং আইআইইএসটি-র অধিকর্তাদের নিয়ে রাষ্ট্রপতি ভবনের সম্মেলন
নয়াদিল্লি, ১৯ নভেম্বর, ২০১৯
রাষ্ট্রপতি ভবন আজ আইআইটি, এনআইটি এবং শিবপুরের আইআইইএসটি-র অধিকর্তাদের নিয়ে একটি সম্মেলনের আয়োজন করে। এই সম্মেলনে সারা দেশ থেকে ২৩টি আইআইটি, ৩১টি এনআইটি এবং শিবপুর আইআইইএসটি-র অধিকর্তারা অংশ নিয়েছেন। অনুষ্ঠানে উপস্থিত ছিলেন কেন্দ্রীয় মানবসম্পদ উন্নয়ন মন্ত্রী ও প্রতিমন্ত্রী, উচ্চশিক্ষা সচিব, বিজ্ঞান ও প্রযুক্তি দপ্তরের সচিব ও এআইসিটিই-র চেয়ারম্যান।
অনুষ্ঠানের ভাষণে রাষ্ট্রপতি শ্রী রামনাথ কোবিন্দ বলেন, বছরের এই সময়ে রাজধানীতে বায়ু দূষণ দেশের অন্যান্য শহরের থেকে যথেষ্টই বেশি যা এক দুশ্চিন্তার কারণ। আমরা এখন যেভাবে এ ধরনের সমস্যার মুখোমুখি হচ্ছি যা আগে কখনই হইনি। বিশ্বের বেশ কয়েকটি দেশ বিগত কয়েক বছর ধরে হাইড্রো কার্বনজনিত দূষণের মুখোমুখি হচ্ছে যা এখন আমাদের দুশ্চিন্তার কারণ হয়ে দাঁড়িয়েছে। এই বায়ু দূষণের সমস্যা রোধে দেশের সকলের একযোগে এগিয়ে আসা প্রয়োজন। বিজ্ঞানী ও প্রযুক্তিবিদদের এ বিষয়ে ভাবনা-চিন্তা করার আহ্বান জানান তিনি। এক্ষেত্রে এনআইটি বা আইআইটি-র মতো সংস্থাগুলির এগিয়ে আসা প্রয়োজন বলে তিনি মনে করেন। এমনকি, ছাত্রছাত্রীদের মধ্যে এই দূষণ প্রতিরোধে সচেতনতা গড়ে তোলা দরকার বলে তিনি মত পোষণ করেন। এর পাশাপাশি, দূষণ রোধে ভবিষ্যতে এ বিষয়ে গবেষণা করার ওপরও জোর দেন তিনি।
শ্রী কোবিন্দ বলেন, সরকার সহজে ব্যবসা করার সূচকের ভিত্তিতে উন্নয়নে বিশেষ জোর দিয়েছে। এখন সকল নাগরিকের সহজে বসবাস করার মাপকাঠির উন্নয়নে সরকার নজর দিচ্ছে। এক্ষেত্রে এনআইটি বা আইআইটি-র মতো প্রতিষ্ঠানগুলি প্রযুক্তিগতভাবে সাহায্য করতে পারে বলে আশা প্রকাশ করেন তিনি। রাষ্ট্রপতি বলেন, পরিকাঠামোগত উন্নয়ন, জল সরবরাহ ব্যবস্থা, স্বাস্থ্য পরিষেবার মতো গুরুত্বপূর্ণ বিষয়ে উন্নয়ন প্রয়োজন। এক্ষেত্রে প্রযুক্তিও দেশবাসীর জীবনের মানোন্নয়নে আমূল পরিবর্তন নিয়ে আসতে পারে।
SSS/SS/DM
(Visitor Counter : 65
স্বাস্থ্যওপরিবারকল্যাণমন্ত্রক
কোভিড ত্রাণ সহায়তা সম্পর্কিত সর্বশেষ তথ্য
নয়াদিল্লি, ১৭ মে, ২০২১
ভারত সরকার গত ২৭ এপ্রিল থেকে বিভিন্ন দেশ ও আন্তর্জাতিক সংগঠনের কাছ থেকে কোভিড-১৯ চিকিৎসা, ত্রাণ সহায়তা ও সামগ্রী পেয়ে আসছে। আন্তর্জাতিক মহলের কাছ থেকে পাওয়া এই সমস্ত ত্রাণ সামগ্রী কেন্দ্রীয় সরকারের বিভিন্ন মন্ত্রক ও দপ্তরের পক্ষ থেকে দ্রুততার সঙ্গে রাজ্য ও কেন্দ্রশাসিত অঞ্চলগুলির কাছে পাঠানো হচ্ছে।
কেন্দ্রীয় সরকার গত ২৭ এপ্রিল – ১৬ মে পর্যন্ত সড়ক ও বিমানযোগে রাজ্য/কেন্দ্রশাসিত অঞ্চলগুলিকে ১১ হাজার ৩২১টি অক্সিজেন কনসেন্ট্রেটর, ১৫ হাজার ৮০১টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৭ হাজার ৪৭০টি ভেন্টিলেটর/বাইপ্যাপ, ৫ লক্ষ ৫০ হাজার রেমডেজভির ভায়াল সরবরাহ করেছে। কেন্দ্রীয় সরকার গত শনি ও রবিবার অস্ট্রেলিয়া, রোমানিয়া, মার্কিন যুক্তরাষ্ট্র, কাজাখস্তান, গ্রেট ব্রিটেন, জার্মানী, পর্তুগাল, স্লোভেনিয়া, কাতার, কুয়েত প্রভৃতি দেশ থেকে কোভিড ত্রাণ সহায়তা সামগ্রী সাহায্য হিসাবে পেয়েছে। এই সমস্ত ত্রাণ সামগ্রীর মধ্যে রয়েছে – ২৬৩টি অক্সিজেন কনসেন্ট্রেটর, ১০৫টি ভেন্টিলেটর/বাইপ্যাপ/সিপ্যাপ, ২ হাজার ৩৩২টি অক্সিজেন সিলিন্ডার, ৩০ হাজার ৭৫৩টি রেমডেজভির প্রভৃতি।
আন্তর্জাতিক মহলের কাছ থেকে পাওয়া ত্রাণ সামগ্রী সুষ্ঠুভাবে দ্রুত রাজ্য/কেন্দ্রশাসিত অঞ্চলগুলিকে বন্টন এক ধারাবাহিক প্রক্রিয়া। কেন্দ্রীয় স্বাস্থ্য মন্ত্রক নিয়মিতভাবে এই সমস্ত ত্রাণ সামগ্রী বন্টনের পর নজর রেখে চলেছে। রাজ্য/কেন্দ্রশাসিত অঞ্চলগুলির সঙ্গে ত্রাণ সামগ্রী বন্টনের সমন্বয় বজায় রাখার জন্য মন্ত্রকের পক্ষ থেকে একটি কো-অর্ডিনেশন সেল গঠন করা হয়েছে। গত ২৬ এপ্রিল থেকে এই সেল কাজ করছে। এছাড়াও, মন্ত্রক গত ২ মে ত্রাণ সামগ্রী সরবরাহের ক্ষেত্রে আদর্শ কার্যপরিচালনবিধি জারি করেছে।
CG/BD/SB
(Visitor Counter : 135
প্রধানমন্ত্রীরদপ্তর
প্রধানমন্ত্রী ২০ শেও ২১শে জুন কর্ণাটক সফর করবেন
প্রধানমন্ত্রী বেঙ্গালুরুতে ২৭ হাজার কোটি টাকার বেশি রেল ও সড়ক পরিকাঠামো প্রকল্পের উদ্বোধন ও শিলান্যাস করবেন
বেঙ্গালুরু শহরতলি রেল প্রকল্প, বেঙ্গালুরু ক্যান্টনমেন্ট ও যশবন্তপুর জংশন রেল স্টেশনকে নবরূপে সজ্জিত করার প্রকল্প, বেঙ্গালুরু রিংরোড প্রকল্পের দুটি শাখা, বেশ কয়েকটি সড়ক প্রকল্পের মানোন্নয়ন ও মাল্টিমোডাল লজিস্টিক পার্কের শিলান্যাস করা হবে
প্রধানমন্ত্রী দেশের প্রথম শীতাতপ নিয়ন্ত্রিত রেল স্টেশন, কোঙ্কন রেলের ১০০ শতাংশ বৈদ্যুতিকীকরণ প্রকল্প সহ অন্যান্য রেল প্রকল্প জাতির উদ্দেশে উৎসর্গ করবেন
প্রধানমন্ত্রী বেঙ্গালুরুর আইআইএসসি-তে বাগচি পার্থসারথী মাল্টি স্পেশালিটি হাসপাতালের শিলান্যাস এবং সেন্টার ফর ব্রেইন রিসার্চের উদ্বোধন করবেন
বেঙ্গালুরুর ডঃ বি আর আম্বেদকর স্কুল অফ ইকনমিকস  বিশ্ববিদ্যালয়ের নতুন ক্যাম্পাস উদ্বোধন করবেন
প্রধানমন্ত্রী প্রায় ৪ হাজার ৬০০ কোটি টাকা ব্যয়ে নির্মিত ‘ন্যাশন ১৫০’ টেকনোলজি হাব জাতির উদ্দেশে উৎসর্গ করবেন
প্রধানমন্ত্রী মাইশুরুতে নাগানহল্লি রেল স্টেশনে কোচ টার্মিনালের শিলান্যাস করবেন
মাইশুরুর এআইআইএসএইচ-এর সেন্টার অফ এক্সলেন্স ফর
নয়াদিল্লী, ১৯ মে, ২০২২
প্রধানমন্ত্রী শ্রী নরেন্দ্র মোদী ২০শে ও ২১শে জুন কর্ণাটক সফর করবেন। ২০শে জুন বেলা ১২.৩০ মিনিটে শ্রি মোদী ইন্ডিয়ান ইন্সটিটিউট অফ সায়েন্সে সেন্টার ফর ব্রেইন রিসার্চের উদ্বোধন করবেন। এই অনুষ্ঠানে তিনি বাগচি পার্থসারথী মাল্টি স্পেশালিটি হাসপাতালের শিলান্যাস করবেন। বেলা ১.৪৫ মিনিটে শ্রী মোদী বেঙ্গালুরুর ডঃ বি আর আম্বেদকর স্কুল অফ ইকোনমিকস  বিশ্ববিদ্যালয়ে যাবেন এবং নতুন ক্যাম্পাস উদ্বোধন করবেন। এই অনুষ্ঠানে তিনি ডঃ বি আর আম্বেদকরের একটি প্রতিকৃতির আবরণও উন্মোচন করবেন। শ্রী মোদী জাতির উদ্দেশে ১৫০টি টেকনোলজি হাব উৎসর্গ করবেন। কর্ণাটকে বিভিন্ন ইন্ডাস্ট্রিয়াল ট্রেনিং ইন্সটিটিউট -এর সংস্কার করে এই হাবগুলি তৈরি করা হয়েছে। শ্রী মোদী ২.৪৫ মিনিটে বেঙ্গালুরুর কোম্মাঘাট্টায় ২৭ হাজার কোটি টাকার বেশি একগুচ্ছ রেল ও সড়ক পরিকাঠামো প্রকল্পের উদ্বোধন ও শিলান্যাস করবেন। বিকেল ৫.৩০ মিনিটে তিনি মাইশুরুর মহারাজা কলেজ গ্রাউন্ডে একটি অনুষ্ঠানে অংশগ্রহণ করবেন। এখান থেকে নাগানাহল্লি রেল স্টেশনে কোচিং টার্মিনালের উদ্বোধন করবেন এবং অল ইন্ডিয়া ইন্সটিটিউট অফ স্পীচ অ্যান্ড হিয়ারিং-এ সেন্টার অফ এক্সলেন্স ফর পারসন্স উইথ কমিউনিকেশন্স ডিসঅর্ডারস জাতির উদ্দেশে উৎসর্গ করবেন। এরপর শ্রী মোদী সন্ধ্যে ৭টায় মাইশুরুর শ্রী সুত্তর মঠে যাবেন। ৪৫ মিনিট পর তিনি শ্রী চামুন্ডেশ্বরী মন্দির দর্শনে যাবেন।
২১শে জুন অষ্টম আন্তর্জাতিক যোগ দিবস উপলক্ষ্যে যোগাভ্যাসের একটি অনুষ্ঠানে প্রধানমন্ত্রী যোগ দেবেন।
দু’দিনের কর্ণাটক সফরে বেঙ্গালুরু ও মাইশুরু শহরে যে কর্মসূচিগুলিতে প্রধানমন্ত্রী যোগ দেবেন সে বিষয়ে বিস্তারিত জানতে নীচের লিঙ্কে ক্লিক করুনঃ- https://pib.gov.in/PressReleasePage.aspx?PRID=1835254
PG/CB/NS
(